b'\n_START_ARTICLE_\nViktorijos sala\n_START_PARAGRAPH_\nViktorijos sala (pranc. \xc3\x8ele Victoria, angl. Victoria Island) yra sala, priklausanti Kanados Arktiniam salynui, Nunavuto ir \xc5\xa0iaur\xc4\x97s Vakar\xc5\xb3 teritorijoms Kanadoje. Tai devinta pagal dyd\xc4\xaf sala pasaulyje ir antra pagal plot\xc4\x85 Kanadoje, jos plotas\xc2\xa0\xe2\x80\x93 217 291\xc2\xa0km\xc2\xb2. Netoli yra kita didel\xc4\x97 Bankso sala. Salos auk\xc5\xa1tis siekia 655\xc2\xa0m. Saloje gyvena apie 1 707 gyventoj\xc5\xb3\xc2\xa0\xe2\x80\x93 daugiausia eskimai. Did\xc5\xbeiausia gyvenviet\xc4\x97\xc2\xa0\xe2\x80\x93 Kembrid\xc5\xbe B\xc4\x97jus. Sala pavadinta Anglijos karalien\xc4\x97s Viktorijos garbei.'